b'\n_START_ARTICLE_\nDilemma (film)\n_START_SECTION_\nHandling\n_START_PARAGRAPH_\nEn ung engl\xc3\xa6nder - Toby Hood - er kommet til Sydafrika for at overtage ledelsen af et stort engelsk forlags Johannesburg-filial. Hans forh\xc3\xa5ndskendskab til sydafrikanske forhold er ret tilf\xc3\xa6ldigt og temmelig overfladisk og han n\xc3\xa6rmer sig denne "verden af fremmede" fra samme side som flertallet der direkte f\xc3\xa5r noget med Sydafrika at g\xc3\xb8re: fra den forretningsm\xc3\xa6ssige side. I sin ensomhed i den fremmede by benytter han en familieintroduktion til at komme ind i den hvide overklasses selskabsverden.'